Diari Oficial de la Generalitat Valenciana


Sumari del DOGV 262, del 20-06-1985 (1985/804526)

DECRET 72/1985, de 27 de maig, del Consell de la Generalitat Valenciana, pel qual es convoquen ajudes a les organitzacions professionals agràries, per a la realització d'activitats formatives.
------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/05/27/72/dof/vci/html**

### Dades del document

Número de DOGV
:   262

Data del DOGV
:   20-06-1985

Secció del DOGV
:   DISPOSICIONS GENERALS

Número del document
:   1985/804526


Data del document
:   27-05-1985

Organisme emissor
:   Conselleria d'Agricultura, Pesca i Alimentació

Tipus de document
:   Decret

Anàlisi jurídica

Decret 72/1985, de 17 de maig, del Consell de la Generalitat Valenciana, pel qual es convoquen ajudes a les organitzacions professionals agràries, per a la realització d'activitats formatives.  
Les Organitzacions Professionals Agràries ocupen, en el marc del nostre sistema democràtic, una representació dels professionals del sector que ha estat corresposta per l'Administració Autònoma amb l'atenció necessària. Podem, tanmateix, avançar en l'ampliació de les seues actuacions, de forma que les Organitzacions esmentades coadjuven a una major prestació de serveis per a la població activa del sector i, en particular, els relatius a la formació d'aquesta.   
En atenció d'aquests motius, i segons que disposa l'article 12, paràgraf 2, de la Llei 10/1984, de 29 de desembre, de Pressupost de la Generalitat Valenciana per a 1985, a proposta del Conseller d'Agricultura, Pesca i Alimentació, i amb la deliberació prèvia del Govern Valencià, en sessió de 27 de maig de 1985,   
DECRETE:   
Article primer  
La Conselleria d'Agricultura, Pesca i Alimentació de la Generalitat Valenciana convoca la concessió de subvencions per a la realització d'activitats de formació professional que realitzen les Organitzacions Professionals Agràries d'acord amb els requisits, les condicions i característiques establerts en aquest Decret.   
Article segon  
Les Organitzacions Professionals Agràries presentaran davant la Conselleria d'Agricultura, Pesca i Alimentació, durant el termini que aquesta determine, les propostes d'activitats la subvenció de les quals se sol·licite.   
Article tercer  
Les propostes d'activitats a què fa referència l'article anterior, hauran d?expressar:   
a) Memòria comprensiva de les activitats de formació professional que hom pretén desenvolupar, amb expressió, si s'escau, de temes, localitats i nombre d'actes previstos.   
b) Desglossament del pressupost que es considere necessari per a l'execució de les activitats incloses en la memòria i justificació d'aquest.   
c) Previsió, si s'escau, del nombre de persones que participaran en les activitats proposades.   
d) Personal tècnic, i titulació d'aquest, responsable de cada una de les activitats a desplegar.   
e) Recursos econòmics propis i complementaris de la subvenció previstos per a cada activitat.   
Article quart  
La Conselleria d'Agricultura, Pesca i Alimentació, examinats els programes presentats per les Organitzacions Professionals Agràries, assignarà la quantia de les subvencions en correspondència amb els criteris següents:   
a) Activitats que permeten un millor coneixement i desenvolupament en el sector de les actuacions de l?Administració Agrària.   
b) Activitats que contribuesquen a la formació dels agricultors i facen referència al foment de l'associacionisme agrari de producció i comercialització, així com a les característiques i els mecanismes d'actuació de la política agrària comuna que s'espera.   
c) Dimensió del col·lectiu que resulte beneficiat per l'execució de les activitats proposades. d) Participació de l'Organització Professional Agrària corresponent en les campanyes institucionals de difusió i col·locació en el desplegament de la política agrària elaborada per la Conselleria d'Agricultura, Pesca i Alimentació.   
Article cinqué  
La Conselleria d'Agricultura, Pesca i Alimentació, resoldrà la concessió de les subvencions corresponents a cada una de les Organitzacions Professionals Agràries que complesquen els requisits establerts en aquest Decret.   
Article sisé  
La Conselleria d'Agricultura, Pesca i Alimentació realitzarà les comprovacions que considere escaients pel que fa al compliment i l'adequació de les activitats subvencionades a les finalitats previstes.   
Article seté  
Les Organitzacions Professionals Agràries podran sol·licitar, a l'hora de presentar les propostes d'activitats, la col·laboració tècnica del personal de la Conselleria d'Agricultura, Pesca i Alimentació, tot expressant les actuacions en què es concreta la col·laboració esmentada.   
Article vuité  
Les subvencions a què fa referència aquest Decret seran contemplades en els crèdits corresponents a la Conselleria d'Agricultura, Pesca i Alimentació, i es faran amb càrrec d'aquests.   
DISPOSICIONS FINALS  
Primera  
El Conseller d'Agricultura, Pesca i Alimentació resta facultat per al desenvolupament i l'execució del que disposa aquest Decret.   
Segona  
Aquest Decret entrarà en vigor el dia de la publicació en el Diari Oficial de la Generalitat Valenciana.   
València, 27 de maig de 1985.   
El President de la Generalitat,  
JOAN LERMA I BLASCO  
El Conseller d'Agricultura, Pesca i Alimentació,   
LLUIS FONT DE MORA I MONTESINOS


Còpia Permalink ELI